Dom Umenia, hlavná sála konania Cinematiku.
Kino Fontána pred záverečným ceremoniálom.
**MFF Cinematik 2012** bol v poradí 7. ročník medzinárodného filmového festivalu Cinematik, ktorý sa každoročne koná v Piešťanoch. Oficiálny dátum trvania bol od 7. do 13. septembra 2012. Slávnostné zahájenie sa konalo 7. septembra a zahajovacím filmom sa stala slovensko-česká produkcia Až do mesta Aš. Počas nasledujúcich piatich dní festivalu sa má divákom predstaviť viac ako stovka filmov. Filmy sa budú premietať vo všetkých piešťanských kinách.

Sekcie
------

Celkovo sa divákom počas 7 dní v 15 sekciách predstavilo 123 filmov, z toho 70 bolo celovečerných.

### Súťažné sekcie

Mestské kultúrne stredisko, takzvané Kino Klub, v čase premietania filmu
V súťažnej sekcii *Meeting Point Europe* sa predstaví 10 najlepších európskych filmov s premiérou medzi septembrom 2011 až septembrom 2012, ktoré boli vybraté ako výsledok hlasovania panelu mladých európskych filmových kritikov z 18 krajín. Hlavnou cenou festivalu je *Meeting Point Europe Award*.

Taktiež sa uskutoční aj súťaž slovenských celovečerných dokumentárnych filmov, s premiérou za posledný rok pod názvom *Cinematik. doc*. Je to jediný festival na Slovensku, kde sa takáto súťaž organizuje. Filmy v súťaži posudzuje medzinárodná porota filmových kritikov a tvorcov prevažne zo strednej Európy, ktorá udelí hlavnú cenu *Film Europe Award* za najlepší slovenský dokumentárny film roka.

### Nesúťažné sekcie

* *Cinematik Homage* - pripomenutie významných filmov, či už kvôli výročiu uvedenia alebo úmrtiu autora.
* *Cinematik Jr.* - animované filmy.
* *DoKma: Dánske dokumenty* - sekcia dokumentov.
* *Eye on Films* - kvalitné prvé a druhé filmy režisérov z Európy i zo zámoria.
* *Film Europe* - filmový výber mediálnej spoločnosti Film Europe.
* *Francúzsky film noir: Poetika zločinu* - osem noirových filmov nakrútených medzi rokmi 1954 – 1981.
* *Kinema Choice* - známe filmy, ktoré vybral portál Kinema.sk (Drive, Až vyjde mesiac...).
* *Rešpekt: Leos Carax* - sekcia venovaná umeleckej tvorbe francúzskeho režiséra Lea Caraxa.
* *Študentské filmy* - krátka aj celovečerná tvorba mladých slovenských študentov.
* *Za hranicou kultu: Western inak* - filmy zamerané na tematiku westernov.
* *Zakázané filmy*
* *Zvláštne uvedenie*
* *Čo dom dal* - najlepšie slovenské filmy roku 2012.

Miesta premietania
------------------

* Dom Umenia Piešťany
* Kino Fontána
* Kino Klub (MsKS)
* Amfiteáter pod holým nebom, takzvané *PN.ky Cinema*
* Cinematik Bar

Slávnostné otvorenie
--------------------

Filmový kritik Peter Konečný, PR manažér festivalu, udeľuje cenu *Audience Award*.
Slávnostné otvorenie festivalu sa konalo v priestoroch Domu Umenia v Piešťanoch v piatok 7. septembra. Zúčastnili sa ho traja riaditelia festivalu - čestná riaditeľka Božidara Turzonovová, umelecký riaditeľ Vladimír Štric a programový riaditeľ Tomáš Klenovský, taktiež štátny tajomník Ministerstva kultúry SR Ivan Sečík. Následne režisérka Iveta Grófová odpremiérovala svoj debutový koprodukčný slovensko-český film *Až do mesta Aš*.

Záverečný ceremoniál - udeľovanie cien
--------------------------------------

Ceremoniál sa konal v stredu 12. septembra v kine Fontána. Ako prvá bola udelená Cena pre divácky najobľúbenejší film, *Audience Award*, ktorú, ako prezradil slovenský filmový kritik a šéfredaktor portálu Kinema.sk obdržala koprodukčná dráma *Carnage* režiséra Romana Polanského.

Ako druhú v poradí *Cenu Primátora mesta Piešťany* Rema Cicutta získal dokument Slovenky Pauly Siskovej o púti do španielskeho mesta Santiago de Compostela *...Myslím, že sa nevrátim* taktiež nominovaný v kategórii Cinematik.doc.

V súťažnej sekciu *Cinematik. doc*, zameranej na slovenské dokumenty z roku 2011 a 2012, nakoniec tesne zvíťazil film *Zvonky šťastia* z pera režisérskej dvojice Marka Šulíka a Jany Bučky. Film hovorí o dvoch rómskych priateľoch obdivujúcich československé popové legendy Karla Gotta a Darinky Rolincovej. Film získal cenu *Film Europe Award*, ktorú udeľuje spoločnosť Film Europe Media Company. Ako prezradil prezident spoločnosti, Ivan Hronec: „Podporovať a zviditeľňovať mladých šikovných režisérov považujeme za svoju povinnosť, už aj preto, že pomáhame šíreniu kvalitných európskych filmov a kvalitná tvorba zo Slovenska nemôže chýbať."

O udelení hlavnej ceny rozhodovala aj tento rok medzinárodná porota zložená 17 mladých európskych kritikov. Český filmový kritik Petr Siska oznámil, že hlavnú cenu festivalu *Meeting Point Europe Award* pre najlepší európsky film roka porota udelila oscarovej francúzskej snímke *Umelec* režiséra Michela Hazanaviciusa.

Súčasťou slávnostného udeľovania cien v stredu 12. septembra bola aj slovenská premiéra digitalizovanej kópie filmu Novej vlny Štefana Uhra Slnko v sieti z roku 1962. Na premiére pri príležitosti 50. výročia od prvého uvedenia sa zúčastnil aj kameraman pôvodného snímku, Stanislav Szomolányi. Na záver Tomáš Klenovský a Vladimír Štric poďakovali divákom za účasť na festivale a všetkých pozvali na 8. ročník.

Diváci si v záverečný deň festivalu mali možnosť znovu pozrieť víťazné filmy *Zvonky šťastia* a *Umelec* v kine Fontána.

Sprievodné podujatia
--------------------

### Secret Cinematik

Tento rok sa tajné premietanie, ktorého miesto a čas sa dozvedeli iba ľudia, ktorí sa zapojili do sms súťaže. Konalo v priestoroch bývalého amfiteátru v mestskom parku. Premietalo sa sci-fi režiséra Ridleyho Scotta *Blade Runner*.

### Prednášky

Filmový kritik Peter Konečný mal počas festivalu prednášky o slávnych aj neznámych zakázaných filmoch (napr. *Lolita* Stanleyho Kubricka).

### Koncerty

Počas festivalu sa tradične konali vystúpenia slovenských hudobných skupín. V piatok večer v Cinematik Bare hrala piešťanská hudobná skupina Funny Faces a v pondelok v Dome Umenia vokálna skupina Fragile.

Externé odkazy
--------------

* www.cinematik.sk - oficiálna stránka festivalu

Referencie
----------

1. ↑
2. ↑
3. 1 2
4. ↑
5. ↑

| * z
* d
* u
Medzinárodný filmový festival Cinematik Piešťany |
| --- |
| Ročníky | 
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| Ceny | 
* Cena Meeting Point Europe (Miesto stretnutia: Európa)
* Cena literárneho fondu - Cinematik.doc
* Film Europe Award
* Cena primátora mesta Piešťany
* Cena diváka
* Rešpekt

 |